# Ebri Knight

Ebri Knight és un grup de música de folk rock català format a Argentona el 2003.

## Història

En un primer moment el grup aparegué amb el nom de Nota Negra (anagrama d'Argentona) i posteriorment, després del canvi d'alguns components, la banda prengué el seu nom actual.
El nom Ebri Knight és un joc de paraules que combina la pronúncia catalanitzada d'every night («cada nit» en anglès) amb la simbologia medieval del cavaller (Knight), més el lloc on neix la música celta tradicional: les tavernes (Ebri). Inicialment, el grup buscava barrejar els sons de la música celta amb estils completament diferents i distanciats d'aquest com el rock i el punk. I des d'un començament, el grup va prendre melodies pròpies del seu poble, amb els instruments tradicionals i les veus de la música tradicional dels Països Catalans. Tot i que bona part de la seva música està composta a partir de melodies de música celta irlandesa. Ebri Knight, buscava aquest ambient festiu i alhora contundent que d'altres grups de folk punk internacionals ja havien desenvolupat com Dropkick Murphys, Flogging Molly o The Pogues.
La seva primera actuació en un escenari tingué lloc el 22 d'abril de 2005 amb un concert de presentació al Casal de Barri de les Esmandies de Mataró.
El 2012 presentaren el seu primer disc Tonades de fa temps i el distribuïren al llarg dels Països Catalans, en una gira de més de 50 concerts. Aquest primer disc ja decidiren publicar-lo lliurement a internet, oferint-lo en descàrrega lliure al seu web alhora que a plataformes de distribució musical com Bandcamp. També gravaren el seu primer videoclip del single «Després de sopar».
El 2013 seria l'any de màxima difusió, quan varen presentar el seu segon disc La palla va cara, que comptà amb les col·laboracions de Joan Vilamala dels Esquirols, del cantant d'Àlex Vendrell d'Inadaptats, i de Josep Bordes, més conegut com a Pepet i Marieta, així com de Xabi Arakama (Trikizio, Obrint Pas) i Quico el Cèlio, el Noi i el Mut de Ferreries, i de Gerard Alís a les flautes i cornamuses. Com en el cas de Tonades de fa temps, aquest disc també el posaren des del primer dia disponible per descàrrega lliure a internet a Bandcamp i d'altres plataformes de distribució musical, i un temps després es publicà també en format físic digipak. Fou en aquest any que actuaren en festivals com El Rebrot entre d'altres.
A principis de l'any 2014 varen ser guardonats amb el Premi Enderrock al millor disc de folk i noves músiques del 2013 per votació popular, i així consolidaren dues temporades amb més de 100 concerts. Van tancar la gira d'aquell any a la sala de concerts Músic Hall de Barcelona amb l'espectacle «L'última nit de sega», amb les entrades exhaurides.
El 23 de febrer de 2015 varen presentar el seu tercer disc d'estudi, titulat Foc! a través de la seva pàgina de Bandcamp.Aquell any, van passar per tota mena de festes majors i alternatives dels pobles del Principat i de festivals com l'Acampada Jove o la Flama (Sabadell), entre d'altres. També van ser nominats a 9 Premis Enderrock de la música catalana, dels quals van ser guardonats amb 2 (Millor disc de folk i millor cançó de folk per «Foc»).
L'any 2016 va començar amb una gira per tot l'Estat espanyol que van fer amb el grup de ska punk italià Talco per ciutats com Gazteiz, Valladolid, Bilbo, Múrcia, Madrid o Vigo, entre d'altres. Van tancar la gira" a la Sala Apolo de Barcelona amb l'espectacle «L'última espurna», amb les entrades exhaurides des d'un mes abans, en el que van participar molts artistes d'arreu dels Països Catalans com El Diluvi, Eina, Titot, Roba Estesa, Xavi Sarrià i Kiko Tur d'Aspencat, entre d'altres. De l'espectacle se'n va editar un llargmetratge musical amb el títol 23D. L'última espurna, dirigit pel director audiovisual Eloi Aymerich. L'any, pròpiament, el van acabar amb un concert al Festivern.
L'any 2017, van fer una gira europea per Alemanya i Suïssa amb Talco, en la qual van visitar ciutats com Hamburg, Kiel o Olten (on van assistir també, els seus fidels seguidors, els Ebri Hooligans o Ebri Hools). Seguidament, van encetar la gira de nou pels Països Catalans amb un primer concert a Palamós.
El 2 de febrer de 2018 anunciarien el seu disc Guerrilla amb una gira que els portaria a actuar a Madrid, Barcelona, Zuric, Múnic, Berlín, Stuttgart, Colònia, Hamburg, Gasteiz, Valladolid, A Coruña i Oviedo.
L'1 d'abril de 2019, van publicar l'EP de 4 cançons La voz dormida, totes relacionades amb la Guerra Civil i la postguerra. Hi van col·laborar Mafalda, Huntza i Gemma Humet i va ser produït per Mark Dasousa al seu estudi de La Marina Alta.

## Referències

* ↑ «Playlist Arenyes (21-02-15)» (mp3). Via lliure, 21-02-2015, p. minut 18:57 [Consulta: 24 febrer 2015]. Arxivat 24 de febrer 2015 a Wayback Machine. «Còpia arxivada». Arxivat de l'original el 2015-02-24. [Consulta: 24 febrer 2015].
* ↑ Catalunya Exprés Magazine. Catalunya Exprés Magazine - Entrevista la grup Ebry Knight amb el seu disc "La palla va cara" [podcast]. Catalunya Exprés Magazine - Entrevista la grup Ebry Knight amb el seu disc "La palla va cara", Catalunya Exprés Magazine - RTVE.es A la Carta. [Consulta: 19 agost 2013]. Arxivat 2013-05-29 a Wayback Machine. (24:33)
* ↑ «Ebri Knight: “En les lletres hem tirat cap a un àmbit més adequat als temps que corren” : Totmusicat», 31-05-2013. Arxivat de l'original el 4 de març 2016. [Consulta: 19 agost 2013].
* ↑ «Biografia». [Consulta: 17 agost 2013].
* ↑ Línia folk. Rubrifolkum, Tradicionàrius al Baix Llobregat - Ebri Knight [podcast]. Rubrifolkum, Tradicionàrius al Baix Llobregat - Ebri Knight - Catalunya Ràdio. [Consulta: 19 agost 2013]. (36:05)
* ↑ Catalunya Exprés Magazine. Catalunya Exprés Magazine - Entrevista la grup Ebry Knight amb el seu disc "La palla va cara" [podcast]. Catalunya Exprés Magazine - Entrevista la grup Ebry Knight amb el seu disc "La palla va cara", Catalunya Exprés Magazine - RTVE.es A la Carta. [Consulta: 19 agost 2013]. Arxivat 2013-05-29 a Wayback Machine. (25:25)
* ↑ «Ebri Knight presentaran el debut discogràfic a VilaWeb - VilaWeb», 12-01-2012. Arxivat de l'original el 3 de març 2016. [Consulta: 17 agost 2013].
* ↑ «Enderrock : Ebri Knight canten la tonada», 11-05-2012. Arxivat de l'original el 18 de juliol 2012. [Consulta: 18 agost 2013].
* ↑ «Els Ebri Knight comencen a rodar les cançons del nou disc - VilaWeb», 24-04-2013. Arxivat de l'original el 21 d’abril 2013. [Consulta: 17 agost 2013].
* ↑ «Nació La Flama: El grup de folk-rock Ebri Knight presenta segon disc», 19-04-2013. Arxivat de l'original el 30 de maig 2013. [Consulta: 18 agost 2013].
* ↑ «La Palla va cara, el nou disc d'Ebri Knight ! directe!cat», 20-03-2013. Arxivat de l'original el 28 de maig 2013. [Consulta: 18 agost 2013].
* ↑ «Enderrock : Crits de ràbia d'Ebri Knight», 20-04-2013. Arxivat de l'original el 23 d’abril 2013. [Consulta: 18 agost 2013].
* ↑ «Primers grups confirmats per als concerts del Rebrot», 23-05-2013. Arxivat de l'original el 9 de maig 2019. [Consulta: 17 agost 2013].
* ↑ Soriguera, Elisenda «edr : El final de festa d'Ebri Knight». Enderrock [Consulta: 21 febrer 2015]. Arxivat 4 de març 2016 a Wayback Machine. «Còpia arxivada». Arxivat de l'original el 2016-03-04. [Consulta: 21 febrer 2015].
* ↑ «FOC! Encenem el 2015 amb el nostre tercer disc!». Ebri Knight, 22-02-2015 [Consulta: 24 febrer 2015]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 24 febrer 2015].
* ↑ Bianciotto, Jordi «Ebri Knight, la gran falla» (en castellà). elperiodico, 24-12-2016. Arxivat de l'original el 2017-11-15 [Consulta: 14 novembre 2017].
* ↑ «EL LLARGMETRATGE MUSICAL "23D. L'ÚLTIMA ESPURNA" SURT A LA LLUM», 21-06-2017. Arxivat de l'original el 2017-11-15. [Consulta: 15 novembre 2017].
* ↑ «✷ GUERRILLA ✷ Ja ha arribat la guerrilla. Baixeu-vos el disc a». Ebri Knight on Twitter, 02-02-2018 [Consulta: 25 febrer 2018].
* ↑ «Ebri Knight homenatja el bàndol republicà amb l'EP ‘La voz dormida’». Arxivat de l'original el 2020-02-26. [Consulta: 26 febrer 2020].
* ↑ «Llistat de cançons i lletres de l'àlbum Tonades de fa temps del grup Ebri Knight - Viasona», 2011. Arxivat de l'original el 25 d’octubre 2013. [Consulta: 19 agost 2013].
* ↑ «Del Maresme a València», 2012. Arxivat de l'original el 3 de novembre 2013. [Consulta: 19 agost 2013].
* ↑ «Llistat de cançons i lletres de l'àlbum La palla va cara del grup Ebri Knight - Viasona», 2013. Arxivat de l'original el 23 d’octubre 2013. [Consulta: 19 agost 2013].
* ↑ «Llistat de cançons i lletres de l'àlbum Foc! del grup Ebri Knight». Viasona [Consulta: 24 febrer 2015]. Arxivat 24 de febrer 2015 a Wayback Machine.
* ↑ «Llistat de cançons i lletres de l'àlbum Guerrilla del grup Ebri Knight». Viasona [Consulta: 11 febrer 2017]. Arxivat 12 de febrer 2018 a Wayback Machine.
* ↑ «Llistat de cançons i lletres de l'àlbum Carrer del grup Ebri Knight». Viasona [Consulta: 14 març 2021].
* ↑ «Llistat de cançons i lletres de l'àlbum Carrer del grup Ebri Knight». Viasona [Consulta: 14 març 2021]. Arxivat 12 de març 2021 a Wayback Machine.
* ↑ «Cridarem Foc!». EBRI KNIGHT. Arxivat de l'original el 18 de juny 2021. [Consulta: 25 febrer 2018].

## Enllaços externs

* Ebri Knight - Lloc web oficial
* «Ebri Knight». Viasona.